Becca (Ghanaian singer)
Rebecca Akosua Acheampomaa Acheampong (doɣim dabisili silimin goli  15 August 1984), known bini mi so Becca nyela Ghana yiliyiina ni kpɛrikpɛrita.  Saha shɛli o ni daa pahi TV3 yila yilibu compateesa dini mi shɛli Mentor la ka niribi daa baŋo. O  tuuli Album Sugar daa nyɛla o ni yihi shɛli na yuuni 2007: ka di zuɣu daa che ka bi piigo n pahi yaɣa anu ni o kpaɣiri di zaashee Ghana yila zaashehi la ni tini kuli mi shɛli Ghana Music Awards , yuuni 2008. Becca daa lahi nyɛla ŋun yihi o Album din pahiri ayi o ni daa pii yuli boli shɛli Time 4 Me silimin goli  16 May 2013. Di daa nyɛla  o ni daa zaŋ  2face, Idibia , MI,  King Ayisoba, Trigmatic, Jay Storm ni  Akwaboah n- pahi shɛli ni.  

Becca ni di jaashɛhi shɛŋa n nye, Kora Award zaɣ'yini,  National Youth Achievers Award zaɣ'yini , Ghana Music Awards bunahi, ni 4Syte TV Music Video Award buta. Yuuni 2013, o daa nyɛla bini zaŋ so ka o nye ninvuɣ'kpani zaŋti Girl Talk diema din nye binshɛli din daa pili yuuni 2011. Becca daa nyɛla ŋun do kalinli pihiwoi ni anahi E.tv nim ni daa  gahin ka  pu ninvuɣu kobiga ban nye niribi ni lihiri tuuri shɛba Ghana tingbani ni, yuuni 2013. Silimin goli March yuuni 2021, 3Music Network daa nyela ban zaŋ Becca n pahi paɣaba pihita shɛba ban mali toontibo yila ni. Becca nyɛla ŋun mini yili yiiniba kamani Hugh Masakela ni MI Abaga tum tuma.

Biɛhigu ni Yila Tuma 
Rebecca Acheampong nyɛla bini daa doɣi so Kumasi, Ghana tingbani ni. ŋuni n nyɛ  o laamba bipuɣintuuli ka nyɛ ŋun pahiri anu bihi awoi puuni. Becaa daa nyɛla ŋun too zoogi ka o mali kpaŋmaŋa zaŋ chaŋ asori ni karimzoŋ tumanima polo. O nyɛla ŋun chaŋ Morning Star ni Wesley Girls' High School, ka da too lahi wuhiri o yila baŋsim di yi ti niŋ ka bi mali diɛma o shikuru ni. O ny~la ŋun naagi Croydon College ka daa tumdi tuma din jendi  bihi shikuru baŋsim bobu ni bi toontibo . Becca daa nyɛla ŋun labina Ghana ka daa che ka Kiki Banson EKB Records daa kpiɣo ni bi soŋdi ka o niŋdi yila. O daa lahi bo baŋsim Ghana Institute of Management and Public Administration. Becca daa nyela ŋun deegi master's shahira gbaŋ din jendi Brands and Communication University of Professional Studies (UPSA), ka daa nye ŋun kpaŋmaŋ du zaa suɣu pam n gari o taba zaa ban gba daa bɛni lala yuuni maa.

Kundivihira